CELEX: 
Language: sk
Date: 2008-07-15 00:00:00
Title: 2008/502/ES: Rozhodnutie Európskeho parlamentu z  24. apríla 2007 o absolutóriu za plnenie všeobecného rozpočtu Európskej únie za rozpočtový rok 2005, oddiel V – Dvor audítorov#Uznesenie Európskeho parlamentu z  24. apríla 2007 s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2005, oddiel V – Dvor audítorov

15.7.2008   
            
            
               SK
            
            
               Úradný vestník Európskej únie
            
            
               L 187/60
            
         
      ROZHODNUTIE EURÓPSKEHO PARLAMENTU
   
   z 24. apríla 2007
   o absolutóriu za plnenie všeobecného rozpočtu Európskej únie za rozpočtový rok 2005, oddiel V – Dvor audítorov
   (2008/502/ES)
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2005 (1),
   so zreteľom na konečnú účtovnú závierku Európskych spoločenstiev za rozpočtový rok 2005 – zväzok I (C6-0468/2006) (2),
   so zreteľom na výročnú správu Dvora audítorov za rozpočtový rok 2005 o plnení rozpočtu za rozpočtový rok 2005 a jeho osobitné správy spolu s odpoveďami kontrolovaných inštitúcií (3),
   so zreteľom na vyhlásenie o vierohodnosti vedenia účtov a zákonnosti a správnosti príslušných transakcií, ktoré poskytol Dvor audítorov v súlade s článkom 248 Zmluvy o ES (4),
   so zreteľom na článok 272 ods. 10 a články 274, 275 a 276 Zmluvy o ES,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu (A6-0107/2007),
   
               1.
            
            
               udeľuje generálnemu tajomníkovi Dvora audítorov absolutórium za plnenie rozpočtu Dvora audítorov za rozpočtový rok 2005;
            
         
               2.
            
            
               uvádza svoje poznámky v priloženom uznesení;
            
         
               3.
            
            
               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Dvoru audítorov, Súdnemu dvoru, Európskemu hospodárskemu a sociálnemu výboru, Výboru regiónov, európskemu ombudsmanovi a európskemu dozornému úradníkovi pre ochranu údajov a aby zabezpečil jeho uverejnenie v Úradnom vestníku Európskej únie (v sérii L).
            
         
      
         
            predseda
         
         Hans-Gert PÖTTERING
         
      
      
         
            generálny tajomník
         
         Harald RØMER
         
      
   
   
      (1)  Ú. v. EÚ L 60, 8.3.2005.
   
      (2)  Ú. v. EÚ C 264, 31.10.2006, s. 1.
   
      (3)  Ú. v. EÚ C 263, 31.10.2006, s. 1.
   
      (4)  Ú. v. EÚ C 263, 31.10.2006, s. 10.
   
      (5)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).
   
      
         UZNESENIE EURÓPSKEHO PARLAMENTU
      
      z 24. apríla 2007
      s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2005, oddiel V – Dvor audítorov
      EURÓPSKY PARLAMENT,
      so zreteľom na všeobecný rozpočet Európskej únie na rozpočtový rok 2005 (1),
      so zreteľom na konečnú účtovnú závierku Európskych spoločenstiev za rozpočtový rok 2005 – zväzok I (C6-0468/2006) (2),
      so zreteľom na výročnú správu Dvora audítorov za rozpočtový rok 2005 o plnení rozpočtu za rozpočtový rok 2005 a jeho osobitné správy spolu s odpoveďami kontrolovaných inštitúcií (3),
      so zreteľom na vyhlásenie o vierohodnosti vedenia účtov a zákonnosti a správnosti príslušných transakcií, ktoré poskytol Dvor audítorov v súlade s článkom 248 Zmluvy o ES (4),
      so zreteľom na článok 272 ods. 10 a články 274, 275 a 276 Zmluvy o ES,
      so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,
      so zreteľom na článok 71 rokovacieho poriadku a prílohu V k rokovaciemu poriadku,
      so zreteľom na správu Výboru pre kontrolu rozpočtu (A6-0107/2007),
      
                  1.
               
               
                  berie na vedomie, že Dvor audítorov mal v roku 2005 k dispozícii viazané rozpočtové prostriedky vo výške 107 548 618,24 EUR a miera plnenia rozpočtu bola 87,22 %;
               
            
                  2.
               
               
                  konštatuje, že po zavedení účtovníctva na základe časového obdobia s účinnosťou od 1. januára 2005 finančné výkazy Dvora audítorov ukazujú negatívny hospodársky výsledok za rok 2005 vo výške 16 820 000 EUR a prebytok pasív nad aktívami o 11 450 000 EUR;
               
            
                  3.
               
               
                  pripomína, že účtovnú závierku Dvora audítorov za rozpočtový rok 2005 overovala nezávislá firma KPMG (takisto ako v roku 2004), ktorá dospela k záveru, že:
                  „priložená účtovná závierka v súlade s nariadením Rady (ES, Euratom) č. 1605/2002 z 25. júna 2002, jeho vykonávacími pravidlami, všeobecne uznávanými účtovnými zásadami a vnútornými pravidlami Európskeho dvora audítorov verne vyjadruje majetkovú a finančnú situáciu Európskeho dvora audítorov k 31. decembru 2005, ako aj výsledok hospodárenia a príjmy a výdavky za príslušný rozpočtový rok“;
               
            
                  4.
               
               
                  poznamenáva však, že firma KPMG urobila toto vyhlásenie s výhradou opráv, ktorých vykonanie by mohlo byť nutné v rámci zaúčtovania dôchodkov členov Dvora audítorov, zohľadňujúc príslušnú účtovnú normu č. 12, ktorá bola v tom čase práve revidovaná; poukazuje na to, že revidovanú normu prijal účtovník Komisie v októbri 2006;
               
            
                  5.
               
               
                  pripomína, že v účtovnej závierke za rok 2004 Dvor audítorov prvýkrát zaznamenal rezervu určenú na dôchodky svojich členov spojenú s dlhodobou pohľadávkou v hodnote 43 689 621 EUR voči členským štátom; výška rezervy sa vypočítala na základe poistno-matematickej analýzy vykonanej Európskym spoločenstvom;
               
            
                  6.
               
               
                  poznamenáva, že vzhľadom na to, že neexistuje rovnaká rezerva určená na dôchodky členov Dvora audítorov, vykazuje súvaha Dvora audítorov za rozpočtový rok 2005 schodok 16 800 000 EUR (v porovnaní s vyrovnanými aktívami a pasívami v roku 2004);
               
            
                  7.
               
               
                  domnieva sa, že s cieľom zohľadniť zásady účtovníctva na základe časového obdobia, ktoré sa uplatňujú od 1. januára 2005, by mali byť v súvahe zahrnuté jednak pasíva pre budúce platby dôchodkov a takisto dlhodobé pohľadávky voči členským štátom, aby bolo možné zabezpečiť financovanie dôchodkového systému;
               
            
                  8.
               
               
                  berie na vedomie, že Dvor audítorov správne uplatnil príslušnú účtovnú normu; vyjadruje však znepokojenie nad súčasnou situáciou v spojení so súvahou Dvora audítorov, v ktorej sú budúce dôchodky členov Dvora audítorov uvedené v pasívach bez vyrovnávacích aktív; berie na vedomie zjavné vysvetlenie, že záruku členských štátov v súvislosti s týmito dôchodkovými nárokmi nemožno považovať za aktívum v zmysle účtovnej normy Komisie č. 12 (zamestnanecké výhody);
               
            
                  9.
               
               
                  so znepokojením berie na vedomie ťažkosti Dvora audítorov pri prijímaní kvalifikovaného personálu na niektoré pracovné pozície z výberových konaní, ktoré organizovalo EPSO;
               
            
                  10.
               
               
                  pripomína, že predseda Dvora audítorov, pán Weber, vo svojom príhovore v Štrasburgu 14. novembra 2005 povedal Výboru pre kontrolu rozpočtu, že Dvor audítorov uskutočnil sebahodnotenie svojej organizácie a metód a chystá aj uskutočnenie hodnotenia „peer review“;
               
            
                  11.
               
               
                  naďalej dúfa, že pred ďalším rozširovaním bude možné navrhnúť pre Dvor audítorov racionálnejšiu štruktúru; žiada Dvor audítorov o posúdenie už existujúcich modelov s cieľom znížiť celkový počet členov Dvora audítorov; žiada o zváženie návrhov na zavedenie rotujúceho systému, podobne ako v Rade guvernérov Európskej centrálnej banky, alebo systému s jediným generálnym audítorom;
               
            
                  12.
               
               
                  berie na vedomie, že v správe o činnosti Dvora audítorov sa uvádza, že Dvor audítorov sa v roku 2005 rozhodol spustiť systém sebahodnotenia založený na modeli spoločného hodnotiaceho rámca, ktorý bol vyvinutý spoločne Európskym inštitútom verejnej správy a Skupinou inovatívnej verejnej služby ako výsledok spolupráce ministrov pre oblasť verejnej správy zo štátov EÚ;
               
            
                  13.
               
               
                  víta informácie obsiahnuté v odpovediach Dvora audítorov na dotazník spravodajcu, že v následnosti na sebahodnotenie prijal Dvor audítorov akčný plán a jeho vykonávanie sa začalo činnosťami zo širokých oblastí úloh a strategických cieľov, plánovania a hodnotenia výkonnosti, metodiky auditu, stratégie ľudských zdrojov, internej a externej komunikácie a administratívnych postupov;
               
            
                  14.
               
               
                  berie na vedomie, že akčný plán bude predmetom hodnotenia „peer review“ a že predseda Dvora audítorov poskytne podrobnejšie informácie o obsahu tohto plánu počas prezentácie ročného pracovného programu Dvora audítorov na rok 2007;
               
            
                  15.
               
               
                  berie na vedomie, že v súvislosti s vyhláseniami o finančných záujmoch členov v súlade s kódexom správania Dvora audítorov predkladajú členovia Dvora audítorov jeho predsedovi vyhlásenie o svojich finančných záujmoch a iných aktívach (vrátane akcií, konvertibilných obligácií a investičných certifikátov, ako aj pozemkov a nehnuteľností a profesijných činností ich manželov/manželiek) a že predseda Dvora audítorov tieto vyhlásenia uchováva v dôvernosti bez ich zverejnenia;
               
            
                  16.
               
               
                  konštatuje, že v zásade a v záujme transparentnosti by sa malo od členov všetkých inštitúcií EÚ vyžadovať predloženie vyhlásenia o finančných záujmoch, ktoré by malo byť prístupné na internete prostredníctvom verejného registra; vyzýva Dvor audítorov, aby do 30. septembra 2007 informoval Európsky parlament o tom, aké príslušné opatrenia prijme;
               
            
                  17.
               
               
                  pripomína, že Súdny dvor zriadil na návrh Európskeho parlamentu pracovnú skupinu, ktorej úlohou je okrem iného preskúmať realizovateľnosť požiadavky vyhlásenia o finančných záujmoch jeho členov; domnieva sa, že táto otázka by mohla byť užitočnou súčasťou súčasného postupu sebahodnotenia a hodnotenia „peer review“ v Dvore audítorov.
               
            
         (1)  Ú. v. EÚ L 60, 8.3.2005.
      
         (2)  Ú. v. EÚ C 264, 31.10.2006, s. 1.
      
         (3)  Ú. v. EÚ C 263, 31.10.2006, s. 1.
      
         (4)  Ú. v. EÚ C 263, 31.10.2006, s. 10.
      
         (5)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).